
Ehitusloa andmine (P.Kerese 25)

1. ASJAOLUD JA MENETLUSE KÄIK

25.05.2016 laekus Narva Linnavalitsusele läbivaatamiseks P.Kerese 25 olemasoleva veereservuaari ning pumbajaama lammutamiseks ehitusloa taotlus koos riigilõivu maksekorraldusega (linnavalitsuse dokumendiregistris nr 5229).

30.11.2015 autosalongi hoone püstitamise ehitusprojekti, töö nr 07072014, projekteerija TÜ Merelähedane, kohaselt nimetatud ehitised kuuluvad lammutamisele. Ehitusprojekti vastavust nõuetele on kontrollinud arhitektuuri ja planeerimise osakond ning 15.12.2015 Arhitektuuri- ja Linnaplaneerimise Ameti direktori kohustetäitja on ehitusprojekti kooskõlastanud. 04.02.2016 autosalongi püstitamiseks on väljastatud ehitusluba nr 1612219/00978 
Seega P.Kerese 25 olemasoleva veereservuaari ning pumbajaama lammutamiseks ehituslubade andmiseks takistusi ei ole. 

2.   ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva linna ehitusmääruse § 24 lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.  OTSUS

3.1.Anda ehitusload P.Kerese 25 olemasoleva veereservuaari ning pumbajaama lammutamiseks.
3.2. Kohustada ehitusloa taotlejat pärast lammutustööde lõpetamise kohalikule omavalitsusele esitada ehitiste täieliku lammutamise teatised koos dokumentatsiooniga lammutustööde käigus tekkinud lammutatud konstruktsioonide ja/või materjalide utiliseerimise kohta
4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

